"Heyi, buti, marito ya n'wina ya na vulombe, ya nghenile emakorweni ya mbilu yanga ya pfukula swivuri swa vumunhuxidzi byanga, byona byi humesa nhlamuloxidzi yo nandzihela un'wana. Kasi na hambi a mi lo vhela mi yi boxa le masungulweni yi nga si hi dyela nkarhi a yi nga chavisi hikuva i ntirho wa vavanuna ku khedza swikhago swo tani. Tanihi nhwana wo tshembeka ndzi ta boxa leswi, ndzi na jaha ra mina ro ndzi ringana leri ndzi ri hlambanyeleke ku ri rhandza na le ndzhaku ka rifu. Yena hambi ku vuya ximbhembhe-makundzumulo na xidzedze, ndzi nge pfuki ndzi n'wi fularherile. Ndzi n'wi rhandza hambi a nga ri kona etsheveni ranga," ku vula Miyelani. Xihlamusela mariti xa xinghezi lexi gandlisiweke hi Collins, xihlamusela 'vutshila' kuri "Rhavi ra vutivi leri havaka Sayensi, naswona ri tirhisaka mihleketo yo tumbuluxa swilo swintshwa. Ngopfu ngopfu loko rhavi leri ra vutivi ri dyondzeriwa kunene. Riviti 'Vutshila' rihlamuseriwa eka Insayclophediya ya xi Ayrishi hindlela leyi landzelaka: "Vutshila byivumbiwa loko muvatli (kumbe n'wa-tavutshila) a vumba xilo xosaseka, kumbe a endla xiendlo lexi khumbaka vahlaleri (kumbe vayingiseri) naswona xiendlo lexi xi endliwe hivutshila." Kuengetela kwalaho xihlamusela marito lexi xiri: